open-index/open-wikipedia-markdown huggingface dataset:
Τριαντάφυλλος Παπατριανταφύλλου

Ο **Τριαντάφυλλος Παπατριανταφύλλου** (1897 - 1949) ήταν Έλληνας στρατιωτικός συνταγματάρχης πεζικού.

## Βιογραφικό

Γεννήθηκε το 1897 στη Μακρακώμη Φθιώτιδας. Περατώνοντας τις γυμνασιακές του σπουδές στη Λαμία, το 1916 εισήλθε στη Σχολή Ευελπίδων από την οποία και αποφοίτησε το 1919 με το βαθμό του ανθυπολοχαγού και έλαβε μέρος στη Μικρασιατική Εκστρατεία. 
Ακολούθως έλαβε μέρος στον Β' Π.Π. πολεμώντας στη συνέχεια κατά του ΕΑΜ-ΕΛΑΣ στα Δεκεμβριανά.

Στη συνέχεια, την περίοδο του εμφυλίου πολέμου, σημείωσε ηρωική δράση στη Κόνιτσα, τον Γράμμο και στα Τζουμέρκα. Στά μέσα Ιανουαρίου 1949 ανέλαβε τη διοίκηση της φρουράς Καρπενησίου. Κατά την κατάληψη του Καρπενησίου από τον Δημοκρατικό Στρατό Ελλάδας (ΔΣΕ) στις 21 Ιανουαρίου του 1949 έπεσε ηρωικά μαχόμενος με το αυτόματο "ανά χείρας".

## Πηγές
* "Νεώτερον Εγκυκλοπαιδικόν Λεξικόν Ηλίου" τομ.15ος, σελ.464.

Κατηγορία:Έλληνες αξιωματικοί του πεζικού
Κατηγορία:Μικρασιατική Εκστρατεία
Κατηγορία:Ελληνικός Εμφύλιος 1946 - 1949
Microsoft Word

Το **Microsoft Word** είναι ένα πρόγραμμα επεξεργασίας κειμένου από την Microsoft. Πρόκειται για ένα από τα στοιχεία του Microsoft Office αλλά πωλείται επίσης και ως αυτόνομο προϊόν. Παλιότερα περιλαμβανόταν στο Microsoft Works Suite.

## Ιστορικό
Κυκλοφόρησε πρώτη φορά για προσωπικό υπολογιστή το 1983 υπό την ως *Multi-Tool Word*  για το λειτουργικό σύστημα Xenix. Μεταγενέστερες εκδόσεις αργότερα εκδόθηκαν για διάφορες άλλες πλατφόρμες, όπως MS-DOS το 1983, την Apple Macintosh το 1985, Unix το 1985, Atari ST το 1986 ως **Microsoft Write** και OS / 2. Το Microsoft Word το απέκτησε η Microsoft το 1989. Οι τρέχουσες πλέον εκδόσεις είναι το Microsoft Office Word 2024 για Windows και το Microsoft Office Word 2024 για Mac.

## Προστασία κωδικού πρόσβασης
Το Microsoft Word περιλαμβάνει επίσης προστασία κωδικού πρόσβασης. Η προστασία αυτή περιλαμβάνει 3 τύπους:
*Κωδικός πρόσβασης για **το άνοιγμα ενός εγγράφου.**
*Κωδικός πρόσβασης για **την επεξεργασία ενός εγγράφου.**
*Κωδικός πρόσβασης για **περιορισμό επεξεργασίας ενός εγγράφου.**

## Παραπομπές


Κατηγορία:Λογισμικό Microsoft
Κατηγορία:Επεξεργαστές κειμένου
Word
Κατηγορία:MacOS
Υπουργείο Θαλάσσιων Υποθέσεων, Νήσων και Αλιείας

thumb|right|280px|Το κτίριο του Υπουργείο Θαλάσσιων Υποθέσεων, Νήσων και Αλιείας στην ακτή Βασιλειάδη στον Πειραιά
Το **Υπουργείο Θαλάσσιων Υποθέσεων, Νήσων και Αλιείας** (ΥΘΥΝΑΛ) (7 Σεπτεμβρίου 2010 - Ιούνιος 2011) ήταν κρατικός φορέας διοίκησης της ελληνικής εμπορικής ναυτιλίας. 

## Ιστορικό
Στις 7 Σεπτεμβρίου 2010 δημιουργήθηκε με το όνομα «Υπουργείο Θαλάσσιων Υποθέσεων, Νήσων και Αλιείας» με κατάργηση του προηγούμενου Υπουργείου Οικονομίας, Ανταγωνιστικότητας και Ναυτιλίας. 

Τον Ιούνιο του 2011, το υπουργείο συγχωνεύτηκε με το Υπουργείο Οικονομίας, Ανταγωνιστικότητας και Ναυτιλίας στο Υπουργείο Ανάπτυξης, Ανταγωνιστικότητας και Ναυτιλίας μετά από ανασχηματισμό της κυβέρνησης του Γιώργου Παπανδρέου.

## Διατελέσας Υπουργός

## Τοποθεσία
Το Υπουργείο στεγαζόταν σε πολυώροφο κτίριο στην ακτή Βασιλειάδη μετά από μετασκευή παλαιάς αποθήκης του Ο.Λ.Π..

## Παραπομπές


## Εξωτερικοί σύνδεσμοι
* Υπουργείο Θαλάσσιων Υποθέσεων, Νήσων και Αλιείας 


Θαλάσσιων Υποθέσεων
Κατηγορία:Ναυτική ιστορία της Ελλάδας
Φλέβες Ανατολικής Αττικής

Οι **Φλέβες** ή η **Φάβρα** είναι νησίδα του Αργοσαρωνικού, έκτασης 1,358 τ.χλμ. με ψηλότερο σημείο 65 μέτρα. Βρίσκεται στα βορειοανατολικά του Σαρωνικού κόλπου, νότια και έναντι της Βουλιαγμένης και ανατολικά της Αίγινας. Διοικητικά ανήκει στην Περιφέρεια Αττικής και στον Δήμο Βάρης - Βούλας - Βουλιαγμένης της Περιφερειακής Ενότητας Ανατολικής Αττικής. Στην αρχαιότητα ονομαζόταν Φάβρα.

Αποτελεί ιδιοκτησία του Υπουργείου Άμυνας της Ελλάδας και παλαιότερα υπήρξε ναυτικό οχυρό, ενώ μετέπειτα αποτέλεσε και αποτελεί τον τόπο άσκησης των οι λεγόμενων βατραχάνθρωπων (Ο.Υ.Κ.) του Πολεμικού Ναυτικού. Σήμερα, ωστόσο έχει περάσει στη διοίκηση της Υπηρεσίας Αξιοποίησης Ακίνητης Περιουσίας Ενόπλων Δυνάμεων.

Οι Φλέβες έχουν κατοικηθεί στους προϊστορικούς χρόνους και έχει εντοπιστεί μικρός πρωτοελλαδικός οικισμός (3η χιλιετία π.Χ.) ενώ έχουν βρεθεί κεραμική και θραύσματα οψιανού.

## Εξωτερικοί σύνδεσμοι

* Προϊστορική κατοίκηση στη νησίδα Φλέβες του Σαρωνικού στο https://www.youtube.com/.
* Φωτογραφίες (και υποθαλάσσιες) από τις Φλέβες στον ιστότοπο https://www.grafasdiving.gr/.

## Παραπομπές


Κατηγορία:Νησιά του Αργοσαρωνικού
Κατηγορία:Δήμος Βάρης - Βούλας - Βουλιαγμένης
Πανελλήνιο πρωτάθλημα στίβου γυναικών 1976

Το **41ο [[Πανελλήνιο πρωτάθλημα στίβου γυναικών]] 1976** διεξήχθη από τις 3 ως τις 5 Σεπτεμβρίου 1976 στο Στάδιο Καραϊσκάκη, στον Πειραιά, μαζί με το αντίστοιχο πανελλήνιο πρωτάθλημα στίβου ανδρών 1976. Συμμετείχαν αθλήτριες από σωματεία όλης της Ελλάδας και της Κύπρου. Πρωταθλητής σύλλογος αναδείχθηκε ο **[[Π.Α.Ο.Κ. (στίβος)|ΠΑΟΚ]]** για πρώτη φορά στην ιστορία του. Από τη χρονιά αυτή στους αγώνες γυναικών προστέθηκαν τα 400μ εμπ.

## Οι νικήτριες

## Βαθμολογία

Βαθμολογήθηκαν συνολικά 15 σωματεία με 5β τουλάχιστον.

## Πηγές
* "Μακεδονία", 4/9/1976.
* "Μακεδονία", 5/9/1976.
* "Μακεδονία", 7/9/1976.
* "Ριζοσπάστης", 7/9/1976.

## Εξωτερικοί σύνδεσμοι
*

Γυναικων
Κατηγορία:Στίβος το 1976
Κατηγορία:Διοργανώσεις στίβου στον Πειραιά
Φούρνοι (νησί)

Οι **Φούρνοι** είναι το μεγαλύτερο νησί της συστάδας των νήσων ή των Φούρνων Κορσεών. Βρίσκονται στο κέντρο της συστάδας και νοτιοδυτικά της Σάμου και ανατολικά της Ικαρίας. Το νησί έχει έκταση 30,5 τ.χλμ. και έχει 1.343 κατοίκους, σύμφωνα με την απογραφή του 2021. Επίσης στους Φούρνους βρίσκεται και η ομώνυμη πρωτεύουσα της συστάδας αλλά και της νήσου με 1.120 κατοίκους.
Διοικητικά ανήκει στον Δήμο Φούρνων Κορσεών.

## Παραπομπές


Κατηγορία:Νησιά του βορειοανατολικού Αιγαίου
Κατηγορία:Περιφερειακή ενότητα Ικαρίας
Θυμαινάκι Φούρνων

Το **Θυμαινάκι** ή **Φυμαινάκι** (ή Θυμαινονήσι) είναι μία ακατοίκητη νησίδα του συμπλέγματος των Φούρνων Ικαρίας η οποία βρίσκεται πολύ κοντά και βόρεια της Θύμαινας. Η έκτασή της είναι 0,412 τ.χλμ.. Από το Ευρωπαϊκό Οικολογικό Δίκτυο NATURA 2000 έχει κηρυχθεί ως Ζώνη Ειδικής Προστασίας για τα είδη: *Calonectris diomedea, Falco eleonorae, Falco naumanni, Larus audouinii* και *Puffinus yelkouan*. Ως οικισμός αναφέρεται επίσημα για πρώτη φορά το 2001 να απογράφεται στο τότε Τοπικό Διαμέρισμα Φούρνων του δήμου Φούρνων Κορσεών και σύμφωνα με την απογραφή του 2011 δεν κατοικείται.

## Παραπομπές


Κατηγορία:Νησιά του βορειοανατολικού Αιγαίου
Κατηγορία:Περιφερειακή ενότητα Ικαρίας
Κατηγορία:Δήμος Φούρνων Κορσεών
Νεοελληνικά Γράμματα

Τα ***Νεοελληνικά Γράμματα*** (1935-1941) ήταν εβδομαδιαίο περιοδικό με φιλολογικά και άλλα θέματα.

Το περιοδικό *Νεοελληνικά Γράμματα* ήταν εβδομαδιαίο και εστιαζόταν σε θέματα φιλολογικά, επιστημονικά και καλλιτεχνικά. Είχε μεγάλο σχήμα, στον υπότιτλό του μάλιστα παρουσιαζόταν ως εφημερίδα. Το εξέδιδε ο εκδοτικός οίκος Ελευθερουδάκη. Παρακολουθούσε τη λογοτεχνική κίνηση, δημοσίευε κείμενα Ελλήνων και ξένων (σε μετάφραση) συγγραφέων, καθώς και κριτική βιβλίου. Δεν αποτελεί υπερβολή να πούμε ότι το περιοδικό αυτό είναι μια τοιχογραφία της ελληνικής πνευματικής ζωής στην αμέσως προ του Δευτέρου Παγκοσμίου Πολέμου περίοδο. 

Κυκλοφόρησε δύο περιόδους:
# πρώτη περίοδος από 14/4/1935 μέχρι 9/2/1936 (44 τεύχη)
# δεύτερη περίοδος από 5/12/1936 μέχρι 12/4/1941 (228 τεύχη).

Στις 14 Απριλίου 1935 κυκλοφόρησε το τεύχος 1, δεκαεξασέλιδο μεγάλου σχήματος, εικονογραφημένο και με διχρωμία στους τίτλους. Αυτά ήταν τα μόνιμα χαρακτηριστικά του. Ο εκδότης Κώστας Ελευθερουδάκης ήταν και διευθυντής του την πρώτη περίοδο, ενώ ο Κ. Καρθαίος ήταν αρχισυντάκτης. Σε κάποια τεύχη εμφανίστηκε ως διευθυντής ο Θεμιστοκλής Αθανασιάδης-Νόβας.

Κατά τη δεύτερη περίοδο τη διεύθυνση ανέλαβε ο Αλέκος Φωτιάδης. Τη θέση του πήρε τον Μάρτιο του 1937 ο γιος του Δημήτρης Φωτιάδης. Τους τελευταίους μήνες, πριν διακοπεί η έκδοσή του, τη διεύθυνσή του είχε ο Αντώνης Νικολόπουλος.

Υπό τη διεύθυνση του Δημήτρη Φωτιάδη τα *Νεοελληνικά Γράμματα* προβάλλουν τη δική τους άποψη όσον αφορά στη λογοτεχνία και γίνονται το βήμα μιας σειράς πνευματικών ανθρώπων, που αντιτίθενται στο καθεστώς της 4ης Αυγούστου.

Μερικοί ξένοι συγγραφείς που το περιοδικό φιλοξένησε κείμενά τους: Λουίτζι Πιραντέλο, Ιβάν Μπούνιν, Πολ Κλοντέλ, Σαρλ Μποντλέρ, Ράντγιαρντ Κίπλινγκ, Εμίλ Βεράρεν. Την ευθύνη της βιβλιοκριτικής είχαν ο Τέλλος Άγρας τακτικά, και κατά καιρούς οι Τάκης Μπαρλάς, Γιώργος Φτέρης, Ρήγας Γκόλφης, Άγγελος Τερζάκης. 

## Πηγές
*Αλ. Αργυρίου «Ιστορία της ελληνικής λογοτεχνίας», τόμος 1, σελ. 510-512 (εκδόσεις Καστανιώτη)
*Δημήτρη Φωτιάδη «Ενθυμήματα»

Κατηγορία:Ελληνικά περιοδικά
Κατηγορία:Ελληνικά φιλολογικά περιοδικά
Δημοτική Βιβλιοθήκη Σύρου - Ερμούπολης

Η **Δημοτική Βιβλιοθήκη Σύρου - Ερμούπολης** είναι βιβλιοθήκη στην Ερμούπολη της Σύρου, η οποία ανήκει στον Δήμο Σύρου - Ερμούπολης.

## Δημοτική Βιβλιοθήκη
Επίσημα λόγος για τη βιβλιοθήκη γίνεται από το 1926 και ξεκινά με έναν πυρήνα βιβλίων 2.000 περίπου τόμων από τις συλλογές της βιβλιοθήκης του Γυμνασίου (1835) και ειδικότερα τη βιβλιοθήκη του Ιακώβου Ρώτα (αγαπημένου φίλου του Αδαμάντιου Κοραή), του Επισκόπου Κυκλάδων Ανθίμου Κομνηνού (1842), κ.ά.

### Συλλογές
Τα πολύτιμα παλαιά βιβλία, όπως τα «Αργοναυτικά» του Απολλώνιου του Ροδίου, το «Ονομαστικό του Πολυδεύκους» του Ρακίνα, οι «Ιουστινιάναι» (σπάνια συριανή έκδοση) του Δημητρίου Ροδοκανάκη κ.ά., διαφυλάσσονται σε ξεχωριστή θέση της βιβλιοθήκης. Ιδιαίτερη αναφορά πρέπει να γίνει για τη συλλογή του τοπικού τύπου, που ξεκινά από τον προηγούμενο αιώνα και φτάνει ως τις ημέρες μας. 

Σήμερα, η βιβλιοθήκη στεγάζεται στο ισόγειο του Πνευματικού Κέντρου Ερμούπολης, ενός όμορφου νεοκλασικού κτιρίου του 19ου αιώνα (1863-1865). Περίπου 55.000 τόμοι βιβλίων είναι στη διάθεση του αναγνωστικού κοινού, ενώ το δανειστικό τμήμα ενημερώνεται συχνά σε νέες εκδόσεις. Το έντυπο υλικό είναι ταξινομημένο με το δεκαδικό σύστημα ταξινόμησης Dewey. Στο μικρό κηπάκι μπροστά από τη βιβλιοθήκη βρίσκονται οι προτομές των Εμμανουήλ Ροΐδη, Γεωργίου Σουρή, Ρίτας Μπούμη - Παπά, Δημητρίου Βικέλα και Τιμολέοντα Αμπελά.

## Παιδική και Εφηβική Βιβλιοθήκη
Με απόφαση του Δημοτικού Συμβουλίου Ερμουπόλεως, δημιουργήθηκε Παιδική και Εφηβική Βιβλιοθήκη στην Ερμούπολη, σε συνεργασία με τον Οργανισμό Παιδικών και Εφηβικών Βιβλιοθηκών Ελλάδος, o οποίος εποπτευόταν από το Υπουργείο Αιγαίου.

Η βιβλιοθήκη στεγάζεται στο ισόγειο του Δημαρχιακού Μεγάρου στην Πλατεία Μιαούλη. Εκπονήθηκε για τον σκοπό αυτό, από την Τεχνική Υπηρεσία του Δήμου, μελέτη που αφορούσε στην ειδική διαμόρφωση του χώρου με βάση τις υποδείξεις ειδικών επιστημόνων, έτσι ώστε να γίνει ιδιαίτερα ελκυστικός για τα παιδιά και τους εφήβους.

## Παραπομπές


## Εξωτερικοί σύνδεσμοι
*Δήμος Σύρου - Ερμούπολης

Συρος
Κατηγορία:Κτίρια και κατασκευές στη Σύρο
Κατηγορία:Ερμούπολη
Επαρχία Χουκούντσι

Η **Επαρχία Χουκούντσι** (Hukuntsi) ή **Βόρειο Κγκαλαγκάντι** είναι μια επαρχία της Περιφέρειας Κγκαλαγκάντι στη Μποτσουάνα. Βρίσκεται νοτιοδυτικά της χώρας και νότια της περιφέρειας. Πρωτεύουσα είναι το Χουκούντσι και δε΄τερη μεγαλύτερη πόλη το Κανγκ.

## Χωριά
* Ζούτσουα
* Ιναλεγκόλο
* Κανγκ
* Λεχουτούτου
* Λοκγκουάμπε
* Μάκε
* Μονόνγκ
* Νγκουάτλε
* Νκαάνγκ
* Ούκουι
* Τσάνε
* Φουντουχούντου
* Χουκούντσι
* Χουνχούκουε  

## Δείτε επίσης
* Επαρχίες της Μποτσουάνα

Κατηγορία:Επαρχίες της Μποτσουάνα
Κατηγορία:Περιφέρεια Κγκαλαγκάντι
Κίσα

Η **Κίσα** (σετσουάνα: Khisa ή Kisa) είναι ένα χωριό της Μποτσουάνα. Ανήκει στην Περιφέρεια Κγκαλαγκάντι και στην Επαρχία Τσαμπόνγκ. Έχει πληθυσμό 423 κατοίκων (2001). Βρίσκεται νότια της Μποτσουάνα και του Κγκαλαγκάντι. Βρίσκεται στην Έρημο Καλαχάρι.

## Δείτε επίσης
* Κατάλογος πόλεων της Μποτσουάνα

Κατηγορία:Πόλεις της Μποτσουάνα
Κατηγορία:Περιφέρεια Κγκαλαγκάντι
Ουέρντα

Η **Ουέρντα** (σετσουάνα: Werda) είναι ένα χωριό της Μποτσουάνα. Είναι ο τέταρτος μεγαλύτερος οικισμός της Περιφέρειας Κγκαλαγκάντι. Έχει πληθυσμό 1.961 κατοίκων (2001). Βρίσκεται στην Έρημο Καλαχάρι.

## Δείτε επίσης
* Κατάλογος πόλεων της Μποτσουάνα

Κατηγορία:Πόλεις της Μποτσουάνα
Κατηγορία:Περιφέρεια Κγκαλαγκάντι
Θεόδωρος Αναγνώστης

Ο **Θεόδωρος Αναγνώστης** ήταν Βυζαντινός, εκκλησιαστικός ιστορικός στις αρχές του 6ου αιώνα μ.Χ.

## Βίος
Για τη ζωή του **Θεόδωρου Αναγνώστη** δεν γνωρίζουμε πολλές πληροφορίες. Έζησε και έδρασε στην Βυζαντινή πρωτεύουσα ως αναγνώστης στο ναό της Αγίας Σοφίας. Ίσως κάποια στιγμή επί αυτοκράτορα Αναστασίου περιήλθε σε δυσμένεια, επειδή ήταν υποστηρικτής της Συνόδου της Χαλκηδόνος και αυτό είχε ως αποτέλεσμα να εξοριστεί στην Παφλαγονία. Πηγές αναφέρουν πως πιθανότατα καταγόταν από την Κύπρο ή είχε σχέσεις με την περιοχή, όπως μαρτυρά και το έργο του. 

## Συγγραφικό έργο
Δύο είναι τα ιστορικά του έργα. Μία Επιτομή της Εκκλησιαστικής Ιστορίας του Σωκράτη, του Σωζομενού και του Θεοδώρητου Κύρου. Αποκαλείται ‘’Historia Tripartita’’ ή ‘’Τριμερής Ιστορία’’. Επιλέγει εκείνα τα αποσπάσματα από τους τρεις όταν συμφωνούν μεταξύ τους, κι από τα παράλληλα αυτά διαλέγει το πιο βασικό ή άρτιο. Στο περιθώριο δίνει τη συμφωνία των άλλων δύο. Καλύπτει σε τέσσερα βιβλία – από τα οποία σώζονται μόνο τα δύο πρώτα-την περίοδο από τον Μέγα Κωνσταντίνο μέχρι τον Θεοδόσιο Β΄ (305-439).Ο ίδιος στον πρόλογο του έργου του μας πληροφορεί πως την συνέταξε κατόπιν εντολής του επισκόπου Προκόπιου Γάγγρας, αφού εξορίστηκε στην Παφλαγονία. Εκεί γύρω στα 511 και 518 συνέγραψε την ιστορία αυτή.
Το δεύτερο έργο του είναι μια πρωτότυπη Εκκλησιαστική Ιστορία η οποία καλύπτει την περίοδο μετά από εκεί όπου σταματούσαν οι τρεις προηγούμενοι ιστορικοί, δηλαδή από το 439 μέχρι το τέλος της βασιλείας του Ιουστίνου Α΄ (518-527). Θα χρησιμοποιηθεί ως σύνολο από την Ζ΄Οικουμενική Σύνοδος. 
Πηγές του σε αυτό το δεύτερό του έργο ήταν ο Ευστάθιος Επιφανεύς, ο Ιωάννης Διακρινόμενος, ο Πέτρος Αλεξανδρείας . Για τα γεγονότα του δεύτερου μισού του 5ου αιώνα στηρίχθηκε σε προσωπικές του παρατηρήσεις και σε αρχειακό υλικό που εντόπισε στην Κωνσταντινούπολη.

## Παραπομπές


## Πηγές
* Απόστολος Καρπόζηλος, Βυζαντινοί Ιστορικοί και χρονογράφοι, τόμ. Α΄, εκδ. Κανάκης, Αθήνα, 1997, σελ.221-224.
* Παναγιώτης Χρήστου, Ελληνική Πατρολογία, τόμ. Ε΄, εκδ. Κυρομάνος, Θεσσαλονίκη, 2006, σελ.544-545.

Κατηγορία:Εκκλησιαστικοί συγγραφείς
Κατηγορία:Βυζαντινοί ιστορικοί
Ιωάννης Διακρινόμενος

Ο  **Ιωάννης  Διακρινόμενος** ήταν Συριακής καταγωγής εκκλησιαστικός ιστορικός που έζησε στα τέλη του 5ου και στις αρχές του 6ου αιώνα μετά Χριστόν.

## Βίος
Δεν γνωρίζουμε λεπτομέρειες σχετικά με τη ζωή του Ιωάννη Διακρινόμενου, παρ' εκτός ότι καταγόταν από τη Συρία. Ήταν μονοφυσίτης και πολέμιος της Δ΄ Οικουμενικής Συνόδου, σε βάρος της οποίας είχε συντάξει μια πολεμική. Το επίθετο ‘’Διακρινόμενος’’ υποδηλώνει τον εκκλησιαστικό διαχωρισμό του από την ορθοδοξία, τις μονοφυσιτικές του πεποιθήσεις.

## Συγγραφικό έργο
Έχει γράψει ‘’Εκκλησιαστική Ιστορία’’ η οποία μας σώζεται αποσπασματικώς  από μεταγενέστερες πηγές. Σε αυτήν πραγματεύεται γεγονότα της Εκκλησιαστικής ιστορίας από το 429 μέχρι τη βασιλεία του Αναστάσιου Α΄ (491-518).  Η σύνταξή του τοποθετείται ανάμεσα στο 512 και στο 518. Αποτελείται  από δέκα βιβλία. Δεν τον ενδιαφέρουν τα πολιτικά γεγονότα  της περιόδου αλλά καλύπτει γεγονότα της εκκλησιαστικής ιστορίας της Περσίας. Επαινείται για τη σαφήνεια και τη γλαφυρότητά του από τον Φώτιο.

## Παραπομπές


## Πηγές
*Απόστολος Καρπόζηλος, Βυζαντινοί Ιστορικοί και χρονογράφοι, τομ. Α΄,  εκδ. Κανάκης, Αθήνα, 1997, σελ.217-218
*Παναγιώτης Χρήστου, Ελληνική  Πατρολογία,  τόμ. Ε΄,  εκδ. Κυρομάνος,  Θεσσαλονίκη,  2006, σελ.542-543

Κατηγορία:Εκκλησιαστικοί συγγραφείς
Κατηγορία:Βυζαντινοί ιστορικοί
Στέφανος Βόστρων

Ο **Στέφανος Βόστρων** ήταν Χριστιανός επίσκοπος που έζησε στα τέλη του 7ου αιώνα μ.Χ.
## Βίος
Δεν γνωρίζουμε λεπτομέρειες για τη ζωή και το έργο του. Έζησε στα τέλη του 7ου αιώνα μ.Χ. Υπήρξε επίσκοπος στα Βόστρα Αραβίας
## Συγγραφικό έργο
Του αποδίδεται λόγος με τίτλο ‘’Κατά Ιουδαίων’’ όπου έθιγε τις μεταξύ Χριστιανισμού και Ιουδαϊσμού αντιθέσεις, αλλά και τη χρήση των εικόνων.

## Πηγές
* Παναγιώτης Χρήστου, Ελληνική Πατρολογία, τομ.Ε΄, εκδ. Κυρομάνος, Θεσσαλονίκη, 2006, σελ.127

Κατηγορία:Βυζαντινοί κληρικοί
Ιερώνυμος Ιεροσολυμίτης

Ο **Ιερώνυμος Ιεροσολυμίτης** ήταν χριστιανός συγγραφέας ο οποίος έζησε στα τέλη του 7ου και στις αρχές του του 8ου αιώνα μ.Χ.
## Βίος
Ο Ιερώνυμος Ιεροσολυμίτης έζησε στην Ιερουσαλήμ στα τέλη του 7ου με αρχές του 8ου αιώνα. Καμιά άλλη πληροφορία δεν μας είναι γνωστή για τη ζωή και τη δράση του.
## Συγγραφικό έργο
Τρία κείμενα του αποδίδονται:
* το ‘’Διάλογος περί αγίας Τριάδος Ιουδαίου και Χριστιανού’’,
* το ‘’Φιλοπονία παντί Χριστιανώ ωφελούσα’’ σε μορφή ερωταπόκρισης και
* το ‘’Εις ψαλμούς’’.
Τα δύο τελευταία θεωρούνται πως δεν ανήκουν στον Ιερώνυμο, αλλά το δεύτερο σε Μεσσαλιανό συγγραφέα του 4ου αιώνα.

## Πηγές
* Παναγιώτης Χρήστου, Ελληνική Πατρολογία, τομ.Ε΄, εκδ. Κυρομάνος, Θεσσαλονίκη, 2006, σελ.127-128

Κατηγορία:Βυζαντινοί συγγραφείς
Βασίλειος Κίλιξ

Ο **Βασίλειος Κίλιξ** ήταν Συριακής καταγωγής εκκλησιαστικός ιστορικός που έζησε τον 5ο με 6ο αιώνα μ.Χ.
## Βίος
Υπήρξε πρεσβύτερος στην Αντιόχεια κι έπειτα επίσκοπος Ειρηνουπόλεως Κιλικίας από όπου και καταγόταν. Ήταν μονοφυσίτης.

## Συγγραφικό έργο
Σύμφωνα με τον Φώτιο έγραψε *Εκκλησιαστική ιστορία* σε τρία βιβλία που κάλυπτε την περίοδο 450 μέχρι το 540 μ.Χ., έργο το οποίο δεν έχει σωθεί. Ο Φώτιος ο Μέγας τον επικρίνει για την ασάφεια της γλώσσας του και για την τεχνηέντως διόγκωση του έργου του με την παράθεση πληθώρας επιστολών οι οποίες αντηλλάγησαν από τους επισκόπους, με σκοπό την καλύτερη τεκμηρίωση του έργου του.

## Πηγές
*Απόστολος Καρπόζηλος, Βυζαντινοί Ιστορικοί και χρονογράφοι, τόμ. Α΄,  εκδ. Κανάκης, Αθήνα, 1997, σελ. 218-219.
*Παναγιώτης Χρήστου, Ελληνική Πατρολογία,  τόμ.Ε΄,  εκδ. Κυρομάνος, Θεσσαλονίκη,  2006, σελ.543-544.

Κατηγορία:Εκκλησιαστικοί συγγραφείς
Κατηγορία:Βυζαντινοί ιστορικοί
Ποντικούσα Αστυπάλαιας

Η **Ποντικούσα** ή **Ποντικούσσα** είναι νησίδα των Δωδεκανήσων. Βρίσκεται δυτικά της Αστυπάλαιας και ανατολικά της Οφιδούσσας. Η έκταση της είναι 0,982 τ.χλμ. και η βλάστησή της είναι φρυγανική. Στο κέντρο της υπάρχει λόφος με υψόμετρο 250 μέτρα και χαρακτηρίζεται από απόκρημνες και βραχώδεις ακτές. Έχει κηρυχθεί ως Ζώνη Ειδικής Προστασίας για τα είδη: Μαυροπετρίτης (*Falco eleonorae),* Αιγαιόγλαρος (*Larus audouinii)* και Μύχος (*Puffinus yelkouan*) από το Ευρωπαϊκό Οικολογικό Δίκτυο NATURA 2000.  Σύμφωνα με την απογραφή του 2011 δεν υπάρχουν μόνιμοι κάτοικοι και σύμφωνα με το σχέδιο Καλλικράτης διοικητικά ανήκουν στον δήμο Αστυπάλαιας.

## Εξωτερικοί σύνδεσμοι
* Χάρτης Αστυπάλαιας και νησίδων από τον ιστότοπο https://www.diakopes.gr

## Παραπομπές


Κατηγορία:Βραχονησίδες της Αστυπάλαιας
1837 Οζίτα

μικρογραφία|3D μοντέλο του αστεροειδούς 1837 Οζίτα
Η **Οζίτα (Osita)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,9. Ανακαλύφθηκε το 1971 από τον Αμερικανό αστρονόμο Τζ. Γκίμπσον, που παρατηρούσε από το Ελ Λεονθίτο της Αργεντινής, και πήρε το όνομά της από την ισπανική λέξη για την αρκούδα.

## Φυσικά χαρακτηριστικά
Τα κυρίως φυσικά χαρακτηριστικά της Οζίτα είναι άγνωστα. Η Οζίτα περιστρέφεται γύρω από τον εαυτό της μία φορά κάθε 3 ώρες 49 λεπτά και 7,0 δευτερόλεπτα, μία μάλλον γρήγορη περιστροφή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Οζιτα
Let's Go (τραγούδι, Trick Daddy)

Το "**Let's Go**" είναι το πρώτο σινγκλ του Αμερικανού ράπερ Trick Daddy από το έκτο του στούντιο άλμπουμ *Thug Matrimony: Married to the Streets*. Περιλαμβάνει τους Twista και Lil Jon και παράχθηκε από τον Jim Jonsin και τον Lil Jon. Το τραγούδι έγινε top ten, φτάνοντας το #7 στο Billboard Hot 100, κάνοντάς το το πιο επιτυχημένο σινγκλ της καριέρας του Trick Daddy. Επίσης χρησιμοποιήθηκε σε ένα εκτεταμένο τρέιλερ για την ταινία *Megamind* του 2010.

Ένα remix του τραγουδιού που έχει παραχθεί εντελώς από τον Lil Jon περιέχεται στο bonus CD του άλμπουμ *[[Crunk Juice]]* των Lil Jon & The Eastside Boyz. Δεν πρέπει να συγχέεται με ένα τραγούδι του ονόματος του  Travis Barker, το οποίο επίσης περιέχει τους Twista & Lil Jon.

Τα μέρη από το Crazy Train που έχουν απόσπασμα είναι το κύριο μπάσο του τραγουδιού, οι περίεργοι φωνητικοί θόρυβοι στο βάθος, και το διάσημο σόλο ριφ από τον Randy Rhodes.

## Charts

## Υποσημειώσεις


Κατηγορία:Τραγούδια γραμμένα από τον Lil Jon
Κατηγορία:Τραγούδια του Lil Jon
Κατηγορία:Singles του 2004
Κατηγορία:Τραγούδια του 2004
Μεγάλο Φωκιονήσι Αστυπάλαιας

Το **Μεγάλο Φωκιονήσι** είναι νησίδα των Δωδεκανήσων. Βρίσκεται βόρεια της Αστυπάλαιας και είναι μέρος μίας συστάδας νησίδων, των Φωκιονησίων, που βρίσκονται βόρεια της Αστυπάλαιας. Η έκταση της νησίδας είναι είναι 0,569 τ.χλμ. και είναι ακατοίκητη. Διοικητικά ανήκει στον δήμο Αστυπάλαιας.

Κατηγορία:Βραχονησίδες της Αστυπάλαιας
Σονόρα

Η **Σονόρα** (ισπανικά: *Sonora*, επίσημα *Estado Libre y Soberano de Sonora*) είναι μια από τις 31 πολιτείες του Μεξικού. Χωρίζεται σε 72 δήμους και πρωτεύουσά της είναι το Ερμοσίγιο. Η Σονόρα βρίσκεται στο δυτικό βόρειο Μεξικό. Συνορεύει στα ανατολικά με την Τσιουάουα, στα νότια με τη Σιναλόα και στα βορειοδυτικά με τη Μπάχα Καλιφόρνια. Στα βόρεια συνορεύει με τις Ηνωμένες Πολιτείες, με τις πολιτείες Αριζόνα και Νέο Μεξικό. Στα δυτικά βρέχεται από τον κόλπο της Καλιφόρνια.

Η Σονόρα έχει έκταση 179.503 χλμ² (2η μεγαλύτερη). Γεωγραφικά χωρίζεται σε τρία μέρη, την οροσειρά Δυτική Σιέρρα Μάδρε, τους λόφους και τις πλαγιές των βουνών και τα παράλια του κόλπου. Το κλίμα της είναι ερημικό ή ημιερημικό και διαθέτει επίσης βοσκότοπους. Μόνο σε μεγάλο υψόμετρο υπάρχει αρκετή βροχόπτωση για να υποστηρίξει διαφορετικούς τύπους χλωρίδας.

Στη Σονόρα ζουν τουλάχιστον 8 διαφορετικές φυλές ιθαγενών. Είναι οικονομικά σημαντική για την αγροτική παραγωγή, τα κοπάδια (ιδίως βοοειδών), τα ορυχεία από την αποικιακή περίοδο και το καθεστώς της ως συνοριακή πολιτεία μετά το αμερικανομεξικανικό πόλεμο. Από τον 20ό αιώνα μέχρι σήμερα οι κυρίαρχοι τομείς της οικονομίας της πολιτείας είναι η αγροτική παραγωγή, ο τουρισμός και η βιομηχανία, οι οποίοι προσελκύουν μετανάστες από το υπόλοιπο Μεξικό.

Επίσης στην Σονόρα, όπως και στην γειτονική Αριζόνα, δεν χρησιμοποιείται θερινή ώρα, και είναι μαζί με την Κιντάνα Ρόο οι πολιτείες του Μεξικού που δεν χρησιμοποιούν την θερινή ώρα. Επίσης, έχει διαφορά ώρας από την Ελλάδα 9 ώρες τον χειμώνα και 10 το καλοκαίρι.

## Παραπομπές


## Εξωτερικοί σύνδεσμοι
* 

Κατηγορία:Πολιτείες του Μεξικού
Damn! (τραγούδι)

Το "**Damn!**" είναι ένα τραγούδι από τους ραπ ντούο YoungBloodZ που κυκλοφόρησε ως το δεύτερο σινγκλ από το δεύτερο στούντιο άλμπουμ τους *Drankin' Patnaz*. Περιέχει τον κρανκ καλλιτέχνη Lil Jon.

Είναι η μεγαλύτερη επιτυχία τους μέχρι σήμερα, κορυφώνοντας στο #4 στο U.S. *Billboard* Hot 100, οι YoungBloodZ πάτησαν το top 10 σινγκλ στο chart.

## Track listing
**CD single**
#"Damn!" (Ράδιο επεξεργασία)
#"Damn!" (Άλμπουμ έκδοση)

**Ψηφιακή λήψη**
#"Damn!" (Σινγκλ έκδοση)

## Remix
Το επίσημο remix ονομάζεται "Damn! (So So Def Remix)", και περιέχει τους Lil' Jon, Ludacris, Jermaine Dupri, & Bone Crusher.
Μια υπόγεια έκδοση με τους Young Buck και Fabolous είναι επίσης διαθέσιμη.

## Charts

Κατηγορία:Τραγούδια γραμμένα από τον Lil Jon
Κατηγορία:Τραγούδια του Lil Jon
Κατηγορία:Singles του 2003
Κατηγορία:Τραγούδια του 2003
Γιοκοζούνα

Ο **Ρόντνεϊ Αγκατούπου Ανοάι** (*Rodney Agatupu Anoaʻi*, 2 Οκτωβρίου 1966 - 23 Οκτωβρίου 2000) ήταν Αμερικανός παλαιστής. Περισσότερο γνωστός ήταν με το ψευδώνυμο **Γιοκοζούνα**, που χρησιμοποιούσε στα ρινγκ της εταιρείας πάλης WWE.

## Προσωπική ζωή
Γεννήθηκε στο Σαν Φρανσίσκο της Καλιφόρνια των Ηνωμένων Πολιτειών Αμερικής. Ήταν μέλος μιας παλαιστικής οικογένειας. Συγγενείς του ήταν ο Ροκ, ο Ρικίσι, ο Ουμάγκα και άλλοι. Είχε δύο παιδιά, τον Τζάστιν και τον Κεϊλάνι.

### Καταγωγή
Ο Ανοάι, κατάγεται από τα νησιά Σαμόα και έχει γίνει μια παρανόηση από τους περισσότερους οπαδούς της πάλης και όσους ασχολήθηκαν με τον χώρο την εποχή που αγωνιζόταν. Αυτό διότι στον χρόνο του στο WWE, παρουσιαζόταν για χάρη των σεναρίων, ως Ιαπωνέζος παλαιστής του σούμο, που προερχόταν από την Πολυνησία.

### Ο θάνατός του
Στις 23 Οκτωβρίου του 2000, ο Ανοάι πέθανε από πνευμονικό οίδημα στο δωμάτιο ξενοδοχείου στο Λίβερπουλ της Αγγλίας όπου διέμενε για να εμφανιστεί σε παλαιστική συναυλία. Αρχικά θεωρήθηκε πως έπαθε καρδιακή προσβολή αλλά το πόρισμα άλλαξε, αφού αυτό συνέβη λόγω του βάρους του. Όταν πέθανε ζύγιζε 260 κιλά.

## Καριέρα
Ασχολήθηκε με την επαγγελματική πάλη, λόγω του οικογενειακού του ιστορικού, αφού πολλοί θείοι του ήταν παλαιστές. Έκανε ντεμπούτο στα 18 του, το 1984, μαθαίνοντας τα μυστικά της πάλης, από την εταιρεία American Wrestling Association, αλλά και με συμμετοχές του σε οργανώσεις του Μεξικό. Έγινε ιδιαίτερα γνωστός στο WWF που έμεινε για οκτώ χρόνια, από το 1992 ως το 1998. Από το '98 ως το 2000 εμφανίστηκε στην ανεξάρτητη σκηνή σε διάφορες οργανώσεις.

### [[WWE|World Wrestling Federation]]
Το 1992 υπέγραψε με το WWF και αμέσως ο ρόλος του άλλαξε. Υιοθέτησε το όνομα Γιοκοζούνα και παρίστανε έναν Ιαπωνέζο παλαιστή του σούμο, ενώ είχε στο πλευρό του, για μάνατζερ τον Μίστερ Φούτζι. Στην μεγάλη καριέρα του, κέρδισε μια φορά το Royal Rumble, κατέκτησε δύο φορές το Πρωτάθλημα WWF και δύο φορές το Παγκόσμιο Πρωτάθλημα Ομάδων με τον Όουεν Χαρτ. Αντιμετώπισε τους καλύτερους της εποχής, τον Χαλκ Χόγκαν, τον Μπρετ Χαρτ, τον Αντερτέικερ, τον Βέιντερ και άλλους. Λόγω της δραματικής αύξησης του βάρους του, το WWF τον αποδέσμευσε το 1998.

### [[WWE Hall of Fame]]
Τον Μάρτιο του 2012 ανακοινώθηκε ότι ο Γιοκοζούνα θα εισαχθεί στο Hall of Fame του WWE. Η τελετή έγινε στις 31 του ίδιου μήνα και εντάχθηκε από τους Αδερφούς Ούσο και τον πατέρα τους Ρικίσι.

## Πηγές
* Προφίλ στο WWE.com
* Προφίλ στο FindaGrave.com

## Παραπομπές


Κατηγορία:Επαγγελματίες παλαιστές
Πλάτη Καλύμνου

Η **Πλάτη**, ή το **Πλατύ**, είναι νησίδα των Δωδεκανήσων που βρίσκεται νοτιοανατολικά της Καλύμνου και δυτικά της Ψερίμου. Η έκτασή της είναι 0,726 τ. χλμ. και διαθέτει κάποιες μικρές, αλλά πολύ καθαρές παραλίες, που είναι επισκέψιμες με βαρκάκι από την Ψέριμο. Στο βόρειο άκρο της και προς τη βραχονησίδα Νεκροθήκη βρίσκονται βυθισμένα από τον Β΄ Παγκόσμιο Πόλεμο δύο γερμανικά πλοία τα οποία μετέφεραν πολεμοφόδια. Σύμφωνα με την απογραφή 2011 έχει 2 κατοίκους. Ως οικισμός αναφέρεται το 2001 να απογράφεται στο δήμο Καλυμνίων.

## Παραπομπές


Κατηγορία:Βραχονησίδες της Καλύμνου
Νερά Καλύμνου

Τα **Νερά** ή η **Νέρα** είναι νησίδα της Δωδεκανήσου που βρίσκεται νότια της Καλύμνου και η έκτασή της είναι 0,456 τ. χλμ.. Είναι επισκέψιμη με καΐκια ή ιστιοπλοϊκά σκάφη και έχει κηρυχθεί ως Ζώνη Ειδικής Προστασίας για τα είδη: Μαυροπετρίτης (*Falco eleonorae), Falco naumanni,* Πετρίτης *(Falco peregrinus)* και Αιγαιόγλαρος (*Larus audouinii)* από το Ευρωπαϊκό Οικολογικό Δίκτυο NATURA 2000. Σύμφωνα με την απογραφή του 2011 δεν κατοικείται και σύμφωνα με το σχέδιο Καλλικράτης υπάγεται στο Δήμο Καλυμνίων. Ως οικισμός αναγνωρίστηκε το 2011.

## Παραπομπές


Κατηγορία:Βραχονησίδες της Καλύμνου
Άγιος Θεόδωρος Χάλκης

Ο **Άγιος Θεόδωρος** ή **Άγιοι Θεόδωροι** είναι νησίδα των Δωδεκανήσων. Βρίσκεται βορειοανατολικά της Χάλκης και δυτικά της νησίδας Αλιμιάς. Η έκταση της είναι 0,651 τ.χλμ. και έχει χαρακτηριστεί από το Ευρωπαϊκό Οικολογικό Δίκτυο NATURA 2000, ως Ζώνη Ειδικής Προστασίας για τα είδη: Αιγαιόγλαρος (*Larus audouinii)* και *Sylvia rueppelli.* Το 2001 αναγνωρίστηκε ως οικισμός. Σύμφωνα με την απογραφή του 2011 δεν υπάρχουν μόνιμοι κάτοικοι και σύμφωνα με το σχέδιο Καλλικράτης διοικητικά υπάγεται στο Δήμου Χάλκης.

## Παραπομπές


Κατηγορία:Βραχονησίδες της Χάλκης
Πλακίδα Αστυπάλαιας

Η **Πλακίδα** είναι νησίδα των Δωδεκανήσων. Βρίσκεται νοτιοανατολικά της Αστυπάλαιας, κοντά στη Σύρνα. Η έκταση της είναι 0,514 τ.χλμ. και είναι ακατοίκητη. Διοικητικά ανήκει στον δήμο Αστυπάλαιας.

Κατηγορία:Βραχονησίδες της Αστυπάλαιας
Κισηριά Φούρνων

Η **Κισηριά** ή **Κεσίρια** ή **Διαπόρι** είναι νησίδα του συμπλέγματος των Φούρνων Ικαρίας η οποία βρίσκεται ανάμεσα στους Φούρνους και τη Θύμαινα. Η έκτασή της είναι 0,662 τ.χλμ. και το ψηλότερο σημείο της 12 μέτρα. Ως οικισμός αναφέρεται επίσημα για πρώτη φορά το 2001 να απογράφεται στο τότε Τοπικό Διαμέρισμα Φούρνων του δήμου Φούρνων Κορσεών και σύμφωνα με την απογραφή του 2011 δεν κατοικείται.

## Παραπομπές


Κατηγορία:Νησιά του βορειοανατολικού Αιγαίου
Κατηγορία:Περιφερειακή ενότητα Ικαρίας
Κατηγορία:Δήμος Φούρνων Κορσεών
Κουτσομύτι Αστυπάλαιας

Το **Κουτσομύτι** είναι νησίδα των Δωδεκανήσων με έκταση 0,459 τ.χλμ.. Βρίσκεται νότιοανατολικά της Αστυπάλαιας και είναι μέρος μίας συστάδας νησίδων μαζί με τους Κούνουπους. Έχει κηρυχθεί ως Ζώνη Ειδικής Προστασίας για τα είδη: Μαυροπετρίτης (*Falco eleonorae),* Αιγαιόγλαρος (*Larus audouinii)* και Μύχος (*Puffinus yelkouan*) από το Ευρωπαϊκό Οικολογικό Δίκτυο NATURA 2000. Σύμφωνα με την απογραφή του 2011 δεν υπάρχουν μόνιμοι κάτοικοι και σύμφωνα με το σχέδιο Καλλικράτης διοικητικά ανήκει στον δήμο Αστυπάλαιας. Από το 2011 έχει αναγνωριστεί ως οικισμός.

## Παραπομπές


Κατηγορία:Βραχονησίδες της Αστυπάλαιας
Μακρύ Χάλκης

Το **Μακρύ** ή η **Μακρή** ή το **Μακρονήσι** είναι ακατοίκητη νησίδα των Δωδεκανήσων. Βρίσκεται δυτικά της Ρόδου και ανατολικά της Αλιμιάς ενώ η έκταση της είναι 0,588 τ.χλμ. Διοικητικά, από το 2011, ανήκει στον δήμο Χάλκης (2021), αν και παλιότερα ανήκε στο δήμο Ρόδου. Απογράφηκε ως ξεχωριστός οικισμός στο δήμο Ρόδου για πρώτη φορά το 2001 και το 2013 καταργήθηκε.

## Παραπομπές


Κατηγορία:Βραχονησίδες της Χάλκης
Ανθρωποφάς Φούρνων

Ο **Ανθρωποφάς ** ή **Μεγάλος Ανθρωποφάς** ή **Μεγάλος Ανθρωποφάγος** ή **Ανθρώ** είναι νησίδα του συμπλέγματος των Φούρνων Κορσεών η οποία βρίσκεται νοτιοανατολικά των Φούρνων. Μαζί με τη γειτονική βραχονησίδα Μικρός Ανθρωποφάς ή Κεδρό αναφέρονται ως Ανθρωποφάγος και απέχουν 1,5 μίλι ανατολικά του ακρωτηρίου Αγριδιό των Φούρνων. Η έκτασή του είναι 0,545 τ.χλμ. και γεωλογικά, όπως όλο το σύμπλεγμα των νησιών, ανήκει στην Κυκλαδίτικη ενότητα. Από το Ευρωπαϊκό Οικολογικό Δίκτυο NATURA 2000 έχει κηρυχθεί ως Ζώνη Ειδικής Προστασίας για τα είδη: *Calonectris diomedea, Falco eleonorae, Falco naumanni, Larus audouinii* και *Puffinus yelkouan*. Σύμφωνα με το σχέδιο Καλλικράτης, ανήκουν στον Δήμο Φούρνων Κορσεών και σύμφωνα με την απογραφή του 2011 δεν κατοικείται.

## Εξωτερικοί σύνδεσμοι

* Anthropofás: Greece από το  National Geospatial-Intelligence Agency, Bethesda, MD, USA
* Φούρνοι Ικαρίας από τον ιστότοπο https://music.reasonablegraph.org

## Παραπομπές


Κατηγορία:Νησιά του βορειοανατολικού Αιγαίου
Κατηγορία:Περιφερειακή ενότητα Σάμου
Κατηγορία:Δήμος Φούρνων Κορσεών
Άγιος Νικόλαος Μακάρων

Ο **Άγιος Νικόλαος** είναι ακατοίκητη νησίδα του συμπλέγματος των Μακάρων, η οποία βρίσκεται ανατολικά της Νάξου και δυτικά της Δονούσας και η έκτασή της είναι 0,912 τ.χλμ.**** Έχει χαρακτηριστική δαντελωτή  ακτογραμμή που φτάνει τα 7,5 χλμ. και δύο παραλίες σε αντίθεση με τα άλλα δύο νησιά του συμπλέγματος που χαρακτηρίζονται από απότομη και βραχώδη ακτογραμμή.

Μαζί με τα άλλα δύο νησιά των Μακάρων, ανήκει διοικητικά στη Δημοτική Ενότητα Δονούσης, η οποία υπάγεται στον Δήμο Νάξου και Μικρών Κυκλάδων. Πριν το Πρόγραμμα Καλλικράτης, υπαγόταν στην Κοινότητα Δονούσης.

## Παραπομπές


Κατηγορία:Νησίδες των Μακάρων
Οφειδούσσα Σχοινούσσας

Η **Οφειδούσσα** είναι μία ακατοίκητη νησίδα των Κυκλάδων η οποία βρίσκεται νότια της Σχοινούσας. Η έκτασή της είναι 0,630 τ.χλμ.. Διοικητικά ανήκει στον Δήμο Νάξου & Μικρών Κυκλάδων.

Κατηγορία:Βραχονησίδες της Σχοινούσας
Παξιμάδα Λασιθίου

Η **Παξιμάδα** είναι νησίδα που βρίσκεται βορειοανατολικά της Κρήτης, στα ανοιχτά της Σητείας. Ανήκει στο μικρό σύμπλεγμα των Διονυσάδων που περιλαμβάνει τη Δραγονάδα, τη Γιανυσάδα, την Παξιμάδα και το Παξιμαδάκι. Στη νησίδα υπάρχει μεγάλη αποικία γερακιών της Ελεονόρας (*Falco eleonorae*) που τον χειμώνα μεταναστεύουν προς τη Μαδαγασκάρη. Έχει έκταση 0,311 τ.χλμ. και είναι ακατοίκητη. Διοικητικά ανήκει στην Κοινότητα Σητείας του δήμου Σητείας.

## Εξωτερικοί σύνδεσμοι
* Διονυσάδες νήσοι από τον ιστότοπο https://web.archive.org/web/20150428150112/http://www.cretanbeaches.com/
* Ας γνωρίσουμε το φαλκόνι της Ελεονόρας
* Νήσοι Διονυσάδες από τον ιστότοπο http://www.crete-today.com

## Παραπομπές


Κατηγορία:Περιφερειακή ενότητα Λασιθίου
Κατηγορία:Ελληνικές βραχονησίδες
Κατηγορία:Νησίδες της Κρήτης
Κατηγορία:Δήμος Σητείας
Άγρια Γραμβούσα Χανίων

Η **Άγρια Γραμβούσα** ή **Γραμπούσα** ή **Παλαιά Γραμβούσα Χανίων** είναι νησίδα της Κρήτης με έκταση 0,825 τ.χλμ.. Βρίσκεται στο βορειοδυτικό τμήμα του Νομού Χανίων και σύμφωνα με την απογραφή 2011 είναι ακατοίκητη. Διοικητικά υπάγεται στην κοινότητα Γραμβουσής του δήμου Κισσάμου. Στο βόρειο τμήμα του νησιού υπάρχει φάρος, ο οποίος κατασκευάστηκε το 1874 από τη Γαλλική Εταιρεία Φάρων.

## Εξωτερικοί σύνδεσμοι
* faroi.com: Ο πέτρινος παραδοσιακός φάρος στη νησίδα Άγρια Γραμβούσα της Κρήτης

## Παραπομπές


Κατηγορία:Νησίδες της Κρήτης
Κατηγορία:Περιφερειακή ενότητα Χανίων
Κατηγορία:Ελληνικές βραχονησίδες
Ήμερη Γραμβούσα Χανίων

[thumb|250px|left|Χάρτης της Ήμερης Γραμβούσας από τον [Φραντσέσκο Μπαζιλικάτα|Μπαζιλικάτα]]
Η **Ήμερη Γραμβούσα** είναι νησίδα της Κρήτης. Βρίσκεται στο βορειοδυτικό τμήμα του Νομού Χανίων. Η έκταση της είναι 0,722 τ.χλμ. και είναι ακατοίκητη. Διοικητικά υπάγονται στην κοινότητα Γραμβουσής του δήμου Κισσάμου. Στην Ήμερη Γραμβούσα βρίσκεται ένα ενετικό κάστρο.

Το νησί στην αρχαιότητα λεγόταν Κώρυκος. Το σημερινό του όνομα πιθανόν προέρχεται από τη βενετσιάνικη λέξη Garabuse. Μετά την Ενετοτουρκική συνθήκη του 1573, οι Ενετοί (Βενετσιάνοι) άρχισαν να κατασκευάζουν στη Γραμβούσα ένα οχυρό ώστε να προστατεύσουν το μικρό φυσικό λιμάνι στις νότιες ακτές του νησιού και αποτελούσε τμήμα των οχυρώσεων που κατασκευάστηκαν σε όλη την Κρήτη. Η κατασκευή του κάστρου κτίστηκε το 1579-1584 σε σχέδιο και επίβλεψη του Λάτινο Ορσίνο. Το φρούριο δεν χρησιμοποιήθηκε σε κάποια μάχη και τελικά παραδόθηκε το 1692 στους Τούρκους με προδοσία, όταν δωροδόκησαν τον Ενετό φρούραρχο. Το 1825, κατά τη διάρκεια της ελληνικής επανάστασης, το φρούριο κατελήφθη από τους Κρήτες επαναστάτες και έγινε έδρα της Επαναστατικής Επιτροπής Κρήτης. Εξαιτίας της έλλειψης τροφίμων, οι επαναστάτες άρχισαν την πειρατεία. Το 1830 το φρούριο δόθηκε με το πρωτόκολλο του Λονδίνου πάλι στους Τούρκους και εγκαταλείφθηκε.

Τις 6 Ιανουαρίου 1968, το πλοίο Δημήτριος Π, το οποίο είχε ξεκινήσει από τη Χαλκίδα φορτωμένο τσιμέντο τις 30 Δεκεμβρίου αλλά λόγω της κακοκαιρίας αναγκάστηκε να δέσει στο Διακόφτι Κυθήρων, αναγκάστηκε λόγω της κακοκαιρίας να σταθμεύσει στη νότια ακτή της Γραμβούσας. Τις 8 Ιανουαρίου η αλυσίδα της μίας άγκυρας κόπηκε και παρά της προσπάθειες του καπετάνιου, το πλοίο προσάραξε και κατακλύστηκε με νερά. Το πλήρωμα περισυνελέγη από την ακτή της Γραμβούσας δύο μέρες μετά. Σήμερα το πλοίο αποτελεί ένα από τα αξιοθέατα του νησιού.

## Συλλογή φωτογραφιών

Αρχείο:Ακρωτήριο_Γραμβούσα.jpg|Ακρωτήριο Γραμβούσα
Αρχείο:Ήμερη_Γραμβούσα.jpg|Ήμερη Γραμβούσα
Αρχείο:Gramv 4.jpg|Κάστρο Γραμβούσας


## Παραπομπές


Κατηγορία:Νησίδες της Κρήτης
Κατηγορία:Περιφερειακή ενότητα Χανίων
Κατηγορία:Ελληνικές βραχονησίδες
Πανελλήνιο πρωτάθλημα στίβου ανδρών 1977

Το **63ο [[Πανελλήνιο πρωτάθλημα στίβου ανδρών]] 1977** διεξήχθη από τις 22 ως τις 24 Ιουλίου 1977 στο Στάδιο Καραϊσκάκη, στον Πειραιά, μαζί με το αντίστοιχο πανελλήνιο πρωτάθλημα στίβου γυναικών 1977. Πρωταθλητής αναδείχθηκε ο **[[Παναθηναϊκός (στίβος)|Παναθηναϊκός]]** έπειτα από δύο χρόνια διακοπής.

## Χρονικό των αγώνων

Στους αγώνες μετείχαν εκατοντάδες αθλητές σωματείων από όλη την Ελλάδα και την Κύπρο. Το πανελλήνιο πρωτάθλημα μαραθωνίου διεξήχθη χωριστά, στις 6 Απριλίου, στην κλασική διαδρομή, παράλληλα με τον διεθνή μαραθώνιο. Όλα τα υπόλοιπα αγωνίσματα (και τα 20.000μ βάδην και δέκαθλο) διεξήχθησαν κατά το τριήμερο των πανελληνίων αγώνων. Για μια ακόμη φορά υπήρχαν στο πρόγραμμα τα "αρχαία" γραφικά αγωνίσματα της λιθοβολίας και ελληνικής δισκοβολίας, τα είχαν ξαναμπεί στο πρόγραμμα από τους αγώνες του 1973.

Στους αγώνες εμφανίστηκαν πολύ δυνατοί οι εκτός Λεκανοπεδίου σύλλογοι, από τη Θεσσαλονίκη, την Κύπρο και τις επαρχιακές πόλεις. Στη μάχη της βαθμολογίας επικράτησε δύσκολα ο **[[Παναθηναϊκός (στίβος)|Παναθηναϊκός]]** με μόλις 3 βαθμούς διαφορά από τον δεύτερο Ηρακλή και 7 από τον τρίτο Γ.Σ. Παγκύπρια. Την καλύτερη θέση μεταξύ των επαρχιακών συλλόγων (10η) κατέλαβε ο Γ.Σ. Βόλου με 24 β.

## Οι νικητές

## Βαθμολογία

Βαθμολογήθηκαν συνολικά 35 σωματεία.

## Αναφορές



## Πηγές
* "Μακεδονία", 23/7/1977.
* "Μακεδονία", 24/7/1977.
* "Μακεδονία", 26/7/1977.
* "Ριζοσπάστης", 7/4/1977.
* Ηρακλής Αθανασόπουλος, "Μαραθώνιος & Μαραθώνας", Αθήνα 2010, σ. 214.

## Εξωτερικοί σύνδεσμοι
*

Ανδρων
Κατηγορία:Στίβος το 1977
Κατηγορία:Διοργανώσεις στίβου στον Πειραιά
Πανελλήνιο πρωτάθλημα στίβου γυναικών 1977

Το **42ο [[Πανελλήνιο πρωτάθλημα στίβου γυναικών]] 1977** διεξήχθη από τις 22 ως τις 24 Ιουλίου 1977 στο Στάδιο Καραϊσκάκη, στον Πειραιά, μαζί με το αντίστοιχο πανελλήνιο πρωτάθλημα στίβου ανδρών 1977. Συμμετείχαν 230 αθλήτριες από σωματεία όλης της Ελλάδας και της Κύπρου. Πρωταθλητής σύλλογος αναδείχθηκε ο **[[ΠΑΟΚ]]** για δεύτερη συνεχόμενη χρονιά, έπειτα από συναρπαστικό συναγωνισμό με τον Ηρακλή, τον οποίο ξεπέρασε μόλις 2 βαθμούς. Ένα άλλο χαρακτηριστικό ήταν η πολύ καλή παρουσία των κυπριακών σωματείων, τέσσερα από τα οποία τερμάτισαν στην πρώτη δεκάδα της βαθμολογίας.

## Οι νικήτριες

## Βαθμολογία

Βαθμολογήθηκαν συνολικά 22 σωματεία.

## Πηγές
* "Μακεδονία", 23/7/1977.
* "Μακεδονία", 24/7/1977.
* "Μακεδονία", 26/7/1977.

Γυναικων
Κατηγορία:Στίβος το 1977
Κατηγορία:Διοργανώσεις στίβου στον Πειραιά
Τάσος Κωστής

Ο **Τάσος Κωστής** (Κερατσίνι, 14 Ιανουαρίου 1951) είναι Έλληνας ηθοποιός της τηλεόρασης, του θεάτρου αλλά και ηθοποιός φωνής.

## Βιογραφία
Έγινε ηθοποιός όταν πήγε στην σχολή για έναν φίλο του. Προσελήφθη για πρώτη φορά στο θέατρο, λέγοντας τον εθνικό ύμνο. Έχει συμμετάσχει σε πολλές θεατρικές αλλά και τηλεοπτικές παραγωγές.

## Τηλεόραση
Στην τηλεόραση, τέσσερις από τους ρόλους που τον έκαναν γνωστό ήταν το 1987 και το 1988 που συμπρωταγωνίστησε με τον Κώστα Τσάκωνα στα ''Κλασική Περίπτωση Βλάβης'' και *[[Η Μεγάλη Απόφραξη]]*, όπου υποδύθηκε τον υδραυλικό αλλά και στη σειρά του Mega *[[Το Ρετιρέ]]*, όπου υποδύθηκε τον καφετζή Φοίβο, και στη σειρά ''Εκείνες κι Εγώ'' του ANT1 με τον Γιάννη Μπέζο, όπου υποδύθηκε τον Δημήτρη Μαρίκο, φίλο του Ζάχου Δόγκανου. Και τέλος υποδύθηκε τον Ταξίαρχο Τζαζλέα στη σειρά του Γιάννη Μπέζου *[[Της Ελλάδος τα παιδιά|Της Ελλάδος Τα Παιδιά]]* στον ΑΝΤ1.

Έχει επίσης ασχοληθεί με την μεταγλώττιση κινουμένων σχεδίων και αποκάλυψε πως ήταν δική του ιδέα να έχει ο ''Αστυνόμος Σαΐνης'' τη χαρακτηριστική χροιά της φωνής του, αλλά και πως εκείνος τον βάφτισε "Σαΐνη", έχοντας πάρει και διάκριση από την Disney για την συνολική δουλειά του (με τον τίτλο του First Class Actor). Στην ιδιωτική τηλεόραση έχει εμφανιστεί στις σειρές:  
*Φρουτοπία (1985-1989) 
*Εκείνος κι εκείνος (1989)
*Το ρετιρέ (1990-1992) 
* Τα 7 κακά της μοίρας μου (1991-1993)
*Της Ελλάδος τα παιδιά  (1993-1995) 
*Εκείνες κι εγώ (1996-1998)
*Δύο Ξένοι (1999) 
*Η Λάμψη (1999-2000) 
*Θα σε δω στο Πλοίο (2001)
*Άκρως Οικογενειακόν (2001-2003)
*Τα Μαχαιρώματα (2004-2005)
*Τηλεμπόρα (2004-2005) 
*Επτά Θανάσιμες Πεθερές (2004-2005) 
*Το Κόκκινο Δωμάτιο (2006)
*Λούφα και παραλλαγή (2006)
*Πενήντα Πενήντα (2006-2007) 
*Μαρία η άσχημη (2007-2008)
*Καρυωτάκης (2009)
*Λάκης ο γλυκούλης (2009-2010)
*Η Οικογένεια Βλάπτει (2009-2010)
*Επτά Θανάσιμες Πεθερές (2010) 
*Τρελή Οικογένεια (2015-2016)
*Μπρούσκο (2016-2017)
*Χαιρέτα μου τον Πλάτανο (2020-2023)
*Ποιός Παπαδόπουλος; (2023)

## Προσωπική ζωή
Ήταν παντρεμένος από το 1978. Με τη σύζυγο του έμεναν στον Πειραιά και έχουν αποκτήσει ένα γιο και δυο εγγόνια.

Η σύζυγος του απεβίωσε στις 21 Μαρτίου 2024 από καρκίνο.

## Παραπομπές


## Εξωτερικοί σύνδεσμοι
*  

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί φωνής
Κατηγορία:Έλληνες κωμικοί
Τεντ Ντιμπιάσι Τζούνιορ

Ο **Θίοντορ Μάρβιν "Τεντ" Ντιμπιάσι Junior** (*Theodore Marvin "Ted" DiBiase Jr*, 8 Νοεμβρίου 1982) είναι Αμερικανός επιχειρηματίας, ηθοποιός και πρώην παλαιστής. Είναι περισσότερο γνωστός για την πορεία του στο WWE.

## Καριέρα
Ο Ντιμπιάσι με τον μεγαλύτερο αδερφό του Μάικ, το 2006 προπονήθηκαν στο Τέξας, πριν μπουν σε σχολή πάλης. Μαζί έφτιαξαν ομάδα και μάλιστα κέρδισαν και κάποιους ομαδικούς τίτλους το 2007. Την ίδια χρονιά πήγαν στην Ιαπωνία σε οργανισμό πάλης για λίγους μήνες.

### [[WWE]]
#### Florida Championship Wrestling
Το 2007 ο Τεντ Ντιμπιάσι Jr. υπέγραψε συμβόλαιο με την εταιρεία WWE και έκανε ντεμπούτο στη θυγατρική εταιρεία FCW. Μέχρι τα μέσα του 2008 έμεινε εκεί και προπονήθηκε. 

#### Ομάδα με Κόντι Ρόουντς
Τον Μάιο της ίδιας χρονιάς, προωθήθηκε στο κύριο ρόστερ. Εκεί δημιούργησε ομάδα με τον Κόντι Ρόουντς, κερδίζοντας το Παγκόσμιο Πρωτάθλημα ομάδων στον πρώτο του αγώνα. Αργότερα ο Ράντυ Όρτον τους προκάλεσε να τον ακολουθήσουν ώστε να κυριαρχήσουν στο WWE, κάτι που έγινε, δημιουργώντας την Legacy. Ο Ντιμπιάσι με τον Ρόουντς κατέκτησε για άλλη μια φορά το Παγκόσμιο Πρωτάθλημα ομάδων. Μετά από δύο χρόνια, το 2010 μεταξύ των τριών, δημιουργήθηκε μια κόντρα που οδήγησε σε μεταξύ τους αγώνα, με νικητή τον Όρτον. 

#### Σόλο καριέρα
Μετά από την αντιπαράθεσή τους, ο καθένας τους πήρε τον δρόμο του. Ο Ντιμπιάσι, από τότε, στις 5 Απριλίου του 2010, κυκλοφορούσε με τον τίτλο του πατέρα του, το Million Dollar Championship. Αργότερα στην χρονιά, έκανε σεναριακή σχέση με την Μαρίς Ουελέτ και τον Νοέμβριο αποχωρίστηκε την ζώνη. Το 2011 είχε μια σύντομη σεναριακή κόντρα και πάλι με τον Κόντι Ρόουντς, ενώ αναλώθηκε σε διάφορους μικρούς αγώνες και κόντρες. Το 2012 η καριέρα του συνέχισε πιο πτωτικά, μέχρι που αποδεσμεύτηκε τον Σεπτέμβριο του 2013 και αποσύρθηκε απο τον χώρο της επαγγελματικής πάλης.

## Προσωπική ζωή
Είναι γιος του Τεντ Ντιμπιάσι και τα δύο του αδέρφια, ο Μάικ και ο Μπρετ, ασχολήθηκαν με την πάλη. Ο Μπρετ λόγω τραυματισμού σταμάτησε να παλεύει. Από το 2008 είναι παντρεμένος με την Κρίστεν Τάινς. Έχει έναν γιο με το όνομα Τέιτ Μακίνλεϊ, γεννημένο τον Μάιο του 2012. Έχει πρωταγωνιστήσει σε μια ταινία του WWE το 2009.

## Πηγές
* Τεντ Ντιμπιάσι, Προφίλ στο WWE.com
* Προφίλ στο OWOW.com

## Παραπομπές


Κατηγορία:Επαγγελματίες παλαιστές
Κατηγορία:Αμερικανοί ηθοποιοί κινηματογράφου
Λευκάδι Κοζάνης

Το **Λευκάδι**, παλαιότερα γνωστό ως **Βίνιανη**, είναι χωριό στον δήμο Βοΐου του νομού Κοζάνης. Βρίσκεται 5 χιλιόμετρα από την κωμόπολη του Τσοτυλίου. 

Μετά το 1922 εγκαταστάθηκαν στον οικισμό πρόσφυγες από τον Πόντο, κυρίως από τις περιοχές της Τραπεζούντος και της Σαμψούντος, στη θέση των ντόπιων μουσουλμάνων που αποχώρησαν λόγω της ανταλλαγής πληθυσμών μεταξύ Ελλάδας και Τουρκίας.

Έως το 1927 ονομαζόταν Βίνιανη (Βίνια) και με απόφαση του υπουργείου Εσωτερικών που δημοσιεύτηκε στο ΦΕΚ 179/Α/30.08.1927, μετονομάστηκε στο σημερινό του όνομα Λευκάδι. Ο οικισμός είναι κτισμένος σε υψόμετρο 860 μ. και σύμφωνα με την απογραφή του 2021 (ΦΕΚ 6951/Β/30.12.2023) έχει 9 κατοίκους. Την δεκαετία του 40 είχε φτάσει να το κατοικούν 280 άνθρωποι, αλλά στη συνέχεια λόγω οικονομικών δυσκολιών υπήρξε μεγάλη μετανάστευση κυρίως σε Γερμανία, Αυστραλία, Αμερική, αλλά και στη Βραζιλία, στον Καναδά και στο Βέλγιο. Ακόμη υπήρξε και εσωτερική μετανάστευση, στο Τσοτύλι, Νεάπολη, Θεσσαλονίκη (οι περισσότεροι), Αθήνα και Βέροια. Σήμερα στο χωριό μένουν πολλοί λίγοι κάτοικοι μεγάλης ηλικίας, αλλά το επισκέπτονται συχνά πολλοί που κατοικούν σε άλλες περιοχές της Ελλάδας και υπάρχει ακόμη ζωή σ' αυτό το όμορφο χωριό. Λόγω του καλού κλίματος και της οικονομικής κρίσης που αν συνεχιστεί με τέτοιους γοργούς ρυθμούς, ενδέχεται να επιστρέψουν μερικοί και να κατοικηθεί και πάλι από πολλούς περισσότερους κατοίκους.

Ο χώρος τριγύρω κρύβει πολλά αρχαιοελληνικά ευρήματα. Στη τοποθεσία Βακούφι, αποκαλύφθηκαν κεραμικά, θεμέλια σπιτιών, αγγεία, νομίσματα και αγάλματα. Στη περιοχή της Κάλυβας έχουν βρεθεί παλιά σκαλοπάτια. Η ιστορία θέλεις τους Δωριείς του Άργους, πριν εγκατασταθούν κοντά στην Καστοριά ερχόμενοι από την Πελοπόννησο, να στρατοπεδεύουν αρχικά σε αυτά τα μέρη, κοντά σε μια τοποθεσία που οι κάτοικοι το αποκαλούν ως "Το νερό των Μακεδόνων"

Στις 11 Αυγούστου 2012 έγινε αντάμωμα στο χωριό (στον χώρο του "πουχρενγκ").  Η όλη εκδήλωση ήταν πετυχημένη και η συμμετοχή ήταν μεγάλη. Παραβρέθηκαν χωριανοί που μένουν και στο εξωτερικό όπως Αυστραλία, Καναδά, Γερμανία και αποφασίστηκε αυτό το αντάμωμα να επαναλαμβάνεται κάθε χρόνο το τελευταίο Σάββατο του Αυγούστου. Όπως και έγινε και τον Αύγουστο του 2013, όπως και τον Αύγουστο του 2014, πάντα με αυξητικές τάσεις των χωριανών που συμμετείχαν. Η Οργάνωση γίνεται με τον καλύτερο δυνατόν τρόπο και το γλέντι κάθε φορά κρατάει μέχρι τις πρωϊνές ώρες. Το επόμενο ραντεβού είναι για το Σάββατο 29 Αυγούστου 2015.

Κατηγορία:Δήμος Βοΐου
Κατηγορία:Χωριά της περιφερειακής ενότητας Κοζάνης
Νικόλαος Λογάδης

Ο **Νικόλαος Λογάδης** υπήρξε μια από τις σημαντικότερες προσωπικότητες του Ελληνισμού μετά την Άλωση της Κωνσταντινουπόλεως. 
## Βιογραφία
Γεννήθηκε στη Σωτηρόπολη Βιθυνίας το 1779 και πέθανε το 1835 στην Κωνσταντινούπολη. 
Υπήρξε Καθηγητής της Πατριαρχικής Ακαδημίας κατά τα δύσκολα χρόνια της Ελληνικής Επανάστασης του 1821, ενώ το 1830 ανέλαβε και την Διεύθυνσή της μέχρι το θάνατό του το 1835.

Υπήρξε μέλος της Φιλικής Εταιρείας, ένας από τους σημαντικότερους Διδασκάλους της Νεώτερης Ιστορίας του Ελληνισμού και συγγραφέας του μνημειώδους έργου "Κιβωτός της Ελληνικής γλώσσης", του πρώτου λεξικού της νεώτερης Ιστορίας καθώς και πλήθους βιβλίων.

Υπήρξε προστάτης και δάσκαλος του Εθνικού Ευεργέτη Σαράντη Αρχιγένη.

## Παραπομπές

## Πηγές
* Κιβωτός της Ελληνικής γλώσσης, 1819
*  Παράλληλον φιλοσοφίας καί χριστιανισμού αθεϊσμού καί δεισιδαιμονίας : ήτοι, εγκώμιον του αληθινού Φιλοσόφου, μακαρισμός του ορθοδόξου χριστιανού, ψόγος του αθέου, ταλανισμός του δεισιδαίμονος, Ἔκδοσις Δευτέρα Εν Ερμουπόλει, Εκ του Τυπογραφείου της «Πατρίδος». 1869

Κατηγορία:Έλληνες λόγιοι του 18ου αιώνα
Κατηγορία:Έλληνες λόγιοι του 19ου αιώνα
Κατηγορία:Διευθυντές Μεγάλης του Γένους Σχολής
Κατηγορία:Έλληνες μέλη της Φιλικής Εταιρείας
Δικαιοφύλαξ

Ο **δικαιοφύλαξ** ήταν νομικό αξίωμα στη Βυζαντινή Αυτοκρατορία, αντίστοιχο με το εκκλησιαστικό αξίωμα του εκδίκου. Γι' αυτό και κάποιες φορές στην εκκλησιαστική αλληλογραφία από τον 14ο αιώνα συναντάμε τον όρο «δικαιοφύλαξ» αντί του «έκδικος» ή «πρωτέκδικος», ή συναντάμε αυτούς τους όρους και μαζί. Παράδειγμα, στην επιστολή του πατριάρχη Κωνσταντινουπόλεως Κάλλιστου Α΄, το 1352, διαβάζουμε: «ο τιμιώτατος δικαιοφύλαξ και πρωτέκδικος».

Ο αυτοκράτορας Μιχαήλ Η' Παλαιολόγος με νεαρά του Μαΐου 1270 επέτρεψε στον δικαιοφύλακα Θεόδωρο Σκουταριώτη να λάβει κατ' εξαίρεση την αμέσως μετά τον πρωτέκδικο τάξη. Το αξίωμα αυτό απονέμεται όχι μόνο στην Εκκλησία της Κωνσταντινούπολης, αλλά και σε άλλες μητροπόλεις του Οικουμενικού Πατριαρχείου. Π.χ. στη μητρόπολη Χίου, όπως δείχνει η επιστολή, το 1579, του κλήρου της μητρόπολης αυτής προς τον πατριάρχη Μητροφάνη Γ', και η πράξη Χιακής Συνόδου του Οκτωβρίου 1671. Επίσης, στη μητρόπολη Σερρών, στον κώδικα αριθμός 1 αναφέρεται το αξίωμα του δικαιοφύλακος.

Συνοδική επιστολή των πατριαρχών Αντιοχείας Ιωακείμ και Ιεροσολύμων Σωφρονίου το 1599 φανερώνει ότι και στα πατριαρχεία αυτά υπήρχαν δικαιοφύλακες.

Το αξίωμα του δικαιοφύλακος απαντάται, εκτός από τα πατριαρχεία, και σε αυτοκέφαλες εκκλησίες. Στην Ιερά Αρχιεπισκοπή Κύπρου διαπιστώνεται αυτό από κυρωτική επιστολή του πατριάρχη Κωνσταντινουπόλεως Ματθαίου Β΄ για τον αρχιεπίσκοπο Κύπρου Βενιαμίν.

## Παραπομπές


## Πηγές
* Ράλλη - Ποτλή: «Σύνταγμα Θείων και Ιερών Κανόνων»

Κατηγορία:Βυζαντινοί δικαστικοί τίτλοι
Κατηγορία:Χριστιανικοί θρησκευτικοί τίτλοι και βαθμοί
Κατηγορία:Βυζαντινοί θρησκευτικοί τίτλοι
Πανελλήνιο πρωτάθλημα στίβου γυναικών 1978

Το **43ο [[Πανελλήνιο πρωτάθλημα στίβου γυναικών]] 1978** διεξήχθη από τις 6 ως τις 10 Οκτωβρίου 1978 στο Στάδιο Καραϊσκάκη, στον Πειραιά, μαζί με το αντίστοιχο πανελλήνιο πρωτάθλημα στίβου ανδρών 1978. Συμμετείχαν 235 αθλήτριες από σωματεία όλης της Ελλάδας και της Κύπρου. Πρωταθλητής σύλλογος αναδείχθηκε ο **Γ.Σ. Ολύμπια Λεμεσού** για δεύτερη φορά στην ιστορία της διοργάνωσης, δέκα χρόνια μετά την προηγούμενη, έπειτα από συναρπαστικό συναγωνισμό με τον Εθνικό Αθηνών, τον οποίο ξεπέρασε μόλις 3 βαθμούς.

## Οι νικήτριες

## Βαθμολογία

Βαθμολογήθηκαν συνολικά 19 σωματεία.

## Πηγές
* "Μακεδονία", 6/10/1978.
* "Μακεδονία", 7/10/1978.
* "Μακεδονία", 8/10/1978.
* "Μακεδονία", 10/10/1978.
* "Ματιές στα Σπορ", Ιανουάριος 1979.

Γυναικων
Κατηγορία:Στίβος το 1978
Κατηγορία:Διοργανώσεις στίβου στον Πειραιά